תקנון קרן המחקר המשותפת של האוניברסיטה העברית עם ביה"ח האוניברסיטאיים: המרכז הרפואי הדסה, המרכז הרפואי שערי צדק והמרכז הרפואי קפלן

1. **השותף הקליני:** תוכן דף
2. זכאים להגיש ולקבל מענק מהקרן רק חוקרים הנמנים על הסגל האקדמי של הפקולטה לרפואה, במינוי אקדמי תקני ותקף של **מדריך/מרצה/מרצה בכיר** ולא פחות ממשרה מלאה **במגזר הקליני**.   
   על מגיש ההצעה להחזיק במינוי ובמשרה בתנאים אלה בזמן הגשת ההצעה ובמהלך שנת ההקצבה, במידה ויזכה במענק. **על כל מגישי ההצעות להוסיף חוקר מהסגל הפרה-קליני כשותף מחקר, בדרגה אקדמית של מרצה בכיר ומעלה,** ועונה על התנאים בסעיפים 2 ו-8. לא תתקבלנה הצעות מחוקרים אשר אינם נמצאים במוסד או בארץ בזמן ההגשה או בתקופת המימון או שלא עונים על כל התנאים המפורטים מעלה.
3. **השותף הפרה-קליני: חובה על שותף המשנה להימנות עם הסגל הבכיר מהמגזר הפרה-קליני של הפקולטה לרפואה של האוניברסיטה העברית ( ובכללם חברי סגל פעילים בגמלאות).**
4. הקרן תממן מחקרים משותפים בין חוקרים מהמגזר הקליני וחוקרים מהמגזר הפרה-קליני בפקולטה לרפואה ובתנאי שהחוקר הקליני עונה על הקריטריונים בסעיף 1, 7 ו-8 והחוקר **הפרה-קליני** עונה על הקריטריונים בסעיפים 2 ו-8.
5. הסכום המוצע למענק מחקר הוא עד 10,000 דולר אמריקאי.
6. המענק יינתן לתקופה של שנה אחת, עם אפשרות בקשת הארכה לשנה נוספת, המותנית בהגשת דו"ח התקדמות המחקר (ראו סעיף 10). בקשה לשנה שניה תוגש באופן הרגיל, תוך ציון שמדובר בבקשת הארכה לשנה שניה ובצרוף דו"ח התקדמות לשנה הראשונה.
7. חוקר זכאי להגיש בקשה גם אם הגיש בקשה זהה או דומה לקרן חיצונית ואין עדיין תשובה למימון. אם קיימת בקשה כזו יש לתת פירוט עליה בטופס 'בקשה למענק מחקר'. ההחלטה על מימון תהיה תלויה בתשובות מהקרנות האחרות. אין להגיש בקשות על נושאי מחקר שכבר ממומנים בפועל על ידי קרנות חיצוניות אחרות.
8. ניתן לקבל מענק מהקרן במשך שנתיים רצופות, כאשר השנה השניה הינה שנת הארכה כפי שמצויין בסעיף 5. חוקר אשר קיבל מענק מהקרן, יוכל לקבל מענק בנושא אחר אך לאחר שנתיים מתום המענק הקודם.
9. לא תאושר יותר מהגשת הצעה אחת לחוקר הקליני באותה שנת מחקר. החוקר **הפרה-קליני** לא יוכל להיות שותף ביותר משתי הצעות מחקר שונות.
10. המענק מיועד להוצאות עבור חומרים, טכנולוגיות וחיות. החוקר אינו רשאי להשתמש בכספי המענק לצרכי נסיעות לחו"ל, למשכורות, מלגות לסטודנטים או לצרכי ניהול. כל הוצאה אחרת או הוצאת כספים לאחר תום תקופת המענק דורשת אישור של יו"ר ועדת המחקר.
11. בתום שנה ממועד המכתב לזוכה על החוקרים להעביר לועדת המחקר דו"ח מדעי על מחקרו או מאמר שפורסם ובו הוא אחד מהמחברים הראשיים ובציון תמיכת הקרן המשותפת, כמפורט בסעיף 11.   
    **הגשת הדו"ח בזמן הנה חובה**, בין אם מבוקשת הארכה לשנה שניה (ראו סעיף 5) ובין אם לאו. ועדת המחקר של הפקולטה לרפואה לא תדון בכל הצעה מחוקר אשר לא הגיש דו"ח התקדמות במועד. חוקר אשר נבצר ממנו לערוך את המחקר חייב להודיע על כך מיידית ליו"ר ועדת המחקר ולרכזת המחקר של הפקולטה לרפואה.
12. בכל פרסום בו יתוארו תוצאות המחקר יציין החוקר שעבודתו נתמכה חלקית על ידי קרן המחקר המשותפת של האוניברסיטה העברית עם ביה"ח לפי הנוסח המתאים של מכתב הזכייה.
13. את הטפסים והמסמכים יש למלא ולצרף  לפי ההנחיות המפורטות בדף ההוראות. יש להעלות את ההצעה המלאה לתיק המועמד באתר האינטרנט עד המועד האחרון להגשה. רק הצעות שיועלו לאתר באופן מלא עד מועד זה, כפי שיחתם דיגיטלית יועלו לדיון בפני ועדת המחקר.
14. לאחר קבלת ההודעה על הזכיה, על החוקרים להעביר את האישורים המתאימים והתקפים כגון: נספח בטיחות, אישור ועדת הלסינקי או הוועדה לאתיקה של ניסויים, אישור הוועדה לאתיקה של טיפול וניסויים בבע"ח ואישורים רלוונטיים אחרים על שם החוקר הקליני או החוקר **הפרה-קליני**. לתשומת לבכם- **קבלת המימון מותנית בהעברת כל האישורים הדרושים.**
15. על החוקר הקליני להחתים את מנהל המחלקה על אישור הגשת מענק המחקר ואת המחלקה למחקר ופיתוח במוסד אליו הוא שייך. בנוסף יש להחתים את השותף הפרה-קליני. את האישורים החתומים יש לשלוח לכתובת הדוא"ל הייעודית שלך שתנתן ע"י המערכת. את נוסח האישור ואת כתובת הדוא"ל ניתן להוריד מאתר אתר הגשת הצעות המחקר- [gss.ekmd.huji.ac.il](file:///C:\Users\elinord\AppData\Local\Microsoft\Windows\INetCache\AppData\Local\Microsoft\Windows\Temporary%20Internet%20Files\Content.Outlook\IERS0S6G\gss.ekmd.huji.ac.il). שימו לב - את האישור החתום יש לשלוח כצרופה (attachment) בלבד.
16. כל בקשה תסקר על ידי שניים או שלושה מחברי ועדת המחקר הפקולטאית, אשר מורכבת מנציגי הפקולטה ובתי החולים המסונפים.