**ועדת המחקר של הפקולטה למדעי החברה**

**ומכון אשכול לחקר החברה, הכלכלה והמדיניות בישראל**

מענק "אפיקים חדשים" 2023

**"אפיקים חדשים לחקר החברה בישראל"** - מענק קבוצת עבודה תחרותי מטעם מכון אשכול וועדת המחקר של הפקולטה.

המענק נועד לקידום קבוצות עבודה בין-תחומיות של חוקרות וחוקרים בפקולטה למדעי החברה באוניברסיטה העברית ומטרתו להציע מבט חדש על גישות לחקר החברה הישראלית, או היבטים שונים בחברה, תוך שימת דגש על כיוונים חדשניים וגישות חדשניות למחקר.   
המענק מבקש גם לאפשר ולעודד פיתוח שיתופי פעולה בין-תחומיים בין חוקרים וחוקרות ממחלקות שונות בפקולטה.

**הרכב קבוצת המחקר:**

1. קבוצת העבודה תובל על-ידי בין 2-3 חברי או חברות סגל אקדמי בכיר,  
   משתי מחלקות לפחות בפקולטה למדעי החברה באוניברסיטה העברית.
2. בנוסף, על הקבוצה לכלול גם תלמידי/ות ועמיתי/ות מחקר בפקולטה.
3. תתקבלנה גם בקשות המשלבות חברות וחברי סגל מפקולטות ומאוניברסיטאות אחרות.  
   בקשה כזו מחויבת במאצ'ינג (matching) מצידם.
4. התקציב אינו מיועד למימון מלגות מחיה אלא לכיסוי הוצאות הקשורות במחקר עצמו.
5. ההקצבה המרבית לקבוצת עבודה: **30,000 ₪ לשנה** (למשך שנתיים).  
   המימון לשנה השנייה מותנה בהגשה בפועל או בהכנת הצעה להגשה למימון חיצוני.

**על ההצעה לכלול:**

1. תיאור קצר של הרציונל של קבוצת העבודה (עד עמוד), המתייחס גם לתוצרים המתוכננים של המחקר (כנס, יום עיון, אסופת מאמרים, ספר או תוצרים אחרים).
2. תכנית עבודה ותקציב לשנה הראשונה ולשנה השנייה.
3. רשימת משתתפים/ות, כולל תלמידי/ות מחקר.
4. קורות חיים קצרים (עד עמוד) של החוקרות והחוקרים - מגישי ההצעה (חברי הסגל בפקולטה למדעי החברה).
5. ההגשה דרך אתר ההגשות האוניברסיטאי: <https://gss2.ekmd.huji.ac.il/home/Pages/default.aspx>
6. **תאריך אחרון להגשה**: 30.09.2022

בכל שאלה או בקשה, ניתן לפנות לחנוך וולפה, רכז היחידה לניהול מכונים בפקולטת חברה,  
בפרטים המצוינים מטה או בדוא"ל: ChanochW@savion.huji.ac.il.