קול קורא   
מימון כח עזר לקידום המחקר של דוקטורנטיות מצטיינות עם החזרה מחופשת לידה

**כללי:** מתוך רצון לקידום נשים במחקר, מקצה היחידה למגוון מימון לסיוע לנשים, במטרה לחזור לתפוקת עבודה גבוהה לאחר החזרה מחופשת הלידה.

**מטרה:** לסייע לתלמידות מחקר מצטיינות החוזרות מחופשת לידה להניע מחדש את המחקר.

**האמצעי:** מימון להעסקה לפי שעות של סטודנט/ית שייחברו אל הדוקטורנטית עם חזרתה מחופשת הלידה ויאפשרו לה להתמקד בתכנון המחקר, פענוח התוצאות, וביצוע אנאליזות הדורשות מיומנות מיוחדת.

הסטודנט/ית שיגוייסו ככח עזר, יסייעו בביצוע העבודה הטכנית ויאפשרו לחזור לנפח עבודה גבוה בתקופת ההסתגלות וההתאקלמות לשילוב בין הורות למחקר.

**גובה המימון:** התמיכה המוצעת תכסה עלות של 30 שעות עבודה בחודש, למשך 5 חודשים ותהיה תלויה במימון משלים של החוקר/ת בסכום זהה. כלומר מימון כח עזר למחקר בהיקף של עד 60 שעות עבודה בחודש.

**הקול הקורא מופנה לדוקטורנטיות מצטיינות, בכל שלבי הדוקטורט, עד 6 חודשים לאחר הלידה.**

בתשפ"ג תינתן תמיכה ל- 6 דוקטורנטיות שעומדות בקריטריונים של הקול הקורא.

ניתן להגיש מועמדות במערכת המקוונת בשני מועדים בהתאם לזמן הלידה

עד 6.11.2022 – עבור מי שילדה בחודש אפריל 2022 ואילך

עד 30.3.2022 – עבור מי שילדה בחודש אוקטובר 2022 ואילך

**מועד סבב הגשה ראשון עד לתאריך 6.11.2022**

**הליך הגשת בקשה**

א. יש למלא את [טופס הבקשה המקוון](https://scholarships2.ekmd.huji.ac.il/home/agriculture/AGR80-2017/Pages/Form.aspx)

ב. להעלות את המסמכים הבאים לתיקיית העלאת מסמכים אישית לפי [ההוראות המופיעות כאן](https://scholarships2.ekmd.huji.ac.il/home/Pages/InstructionsHe.aspx)

* קורות חיים - בקצרה - [לפי ההנחיות](https://scholarships2.ekmd.huji.ac.il/home/agriculture/AGR80-2017/DocLib/%d7%94%d7%a0%d7%97%d7%99%d7%95%d7%aa%20%d7%9c%d7%a7%d7%95%d7%a8%d7%95%d7%aa%20%d7%97%d7%99%d7%99%d7%9d.pdf)
* מכתב פנייה אישי
* תכנית מחקר המתמקדת בדרישות ובתחומי האחריות שיוטלו על הסטודנט/ית לפי שעות
* מכתב מהמנחה המפרט את הצורך בסיוע והתחייבות למאטצי'נג בסך כולל של 6700 ₪ ל- 5 חודשים
* רשימת פרסומים - [לפי ההנחיות](https://scholarships2.ekmd.huji.ac.il/home/agriculture/AGR80-2017/DocLib/%d7%94%d7%a0%d7%97%d7%99%d7%95%d7%aa%20%d7%9c%d7%a8%d7%a9%d7%99%d7%9e%d7%aa%20%d7%a4%d7%a8%d7%a1%d7%95%d7%9e%d7%99%d7%9d.pdf)

**ג. המלצות – ישלחו לפי** [**המנגנון המתואר כאן**](https://scholarships2.ekmd.huji.ac.il/home/agriculture/AGR80-2017/Pages/Recommendations.aspx)

**ד. לסיום התהליך יש לגשת לדף '**[**סטטוס הגשה**](https://scholarships2.ekmd.huji.ac.il/home/agriculture/AGR80-2017/Pages/SubmissionStatus.aspx)**' ולפעול לפי ההנחיות**

יש להקפיד על מילוי מלא ומדויק של הטופס המקוון. הגשות ללא טופס מקוון מלא – יפסלו. יש להקפיד לצרף קבצים אך ורק בפורמט PDF. קבצים שלא יוגשו בפורמט מתאים ימחקו ולא יכללו בתיק. הגשות חסרות בנתונים (המלצות או מסמכים אחרים) – תפסלנה. יש להקפיד לצרף אך ורק אישורי לימודים רשמיים ותדפיסי ציונים סופיים, מאושרים וחתומים. כל המסמכים הדרושים חייבים להיכנס למערכת עד למועד הסופי להגשה. מסמכים שישלחו באיחור לא יכללו בתיק.

התלמידים הזוכים יבחרו ע"י ועדה מטעם התורם מתוך המועמדים למלגה שדורגו ע"י ועדת המלגות הפקולטאית עפ"י קריטריונים של הצטיינות אקדמית כמקובל.