**הגשת בקשה למלגת שכר לימוד ו/או דמי קיום**

**המכינה האוניברסיטאית**

משרד הביטחון והמועצה להשכלה גבוהה מעמידים לרשות התלמידים אפשרות לסיוע כלכלי במהלך לימודיהם במכינה:

**. מלגות במימון של משרד הביטחון**1

מועמדים לאחר שירות צבאי או שירות לאומי, המוגדרים כחיילים משוחררים\*, רשאים להגיש בקשה לקבלת מלגת שכר לימוד ומלגת מחיה ללימודים במכינה, במימון של משרד הביטחון.

\*חייל משוחרר - במועד ההרשמה למכינה על המועמד להיות משוחרר משירות החובה לא יותר מחמש שנים.

מועמדים ששירתו בצבא בשירות קבע- מועד השחרור משירות חובה קובע.

חיילים בודדים ומשרתי מילואים פעילים (בהתאם למספר ימי המילואים ששירתו)- תוקף ההטבות הינו ל- 10 שנים.

חיילי מילואים המשוחררים יותר מחמש שנים (משירות החובה) יפנו לאגף והקרן לחיילים משוחררים כדי לבדוק עד מתי הם זכאים להטבה.

**לוחם בעל תעודת לוחם זהב-** יהיה **זכאי לפטור מלא משכר לימוד** במכינה בהצגת תעודת לוחם (זהב בלבד) ותעודת שחרור/הערכה מצה"ל. בקשה למלגת מחיה תבחן על סמך מצב סוציו-אקונומי של ההורים או של בן/בת הזוג.

**אוכלוסיות ייחודיות-** תלמידים השייכים לאחת מהאוכלוסיות הבאות, זכאים למלגת שכר לימוד ולמלגת מחיה ממשרד הביטחון באופן אוטומטי בהצגת מסמכים רלוונטיים: חרדים, יוצאי אתיופיה, חיילים בודדים, דרוזים/מוסלמים/נוצרים/צ'רקסים, בדואים, עולים חדשים (עד 7 שנים בארץ).

**מועמד נשוי ללא ילדים**- זכאי למלגת שכר לימוד בהצגת תעודת נישואין (בקשה למלגת מחייה תיבחן על סמך מצב סוציואקונומי של ההורים).

**← להגשת בקשה למלגה במימון משרד הביטחון לחץ כאן**

**2. מלגות במימון של המועצה להשכלה גבוהה (ות"ת)**

מועמדים שאינם חיילים משוחררים רשאים להגיש בקשה למלגת שכר לימוד בלבד (ולא למלגת מחיה). המלגה ניתנת על ידי המועצה להשכלה גבוהה. הזכאות למלגה נקבעת על סמך מצב סוציו-אקונומי של ההורים ותלויה בהגשת מסמכים רלוונטיים, שיבדקו בוועדה פנימית. במידה והמועמד נשוי + ילד/ה אחד/ת לפחות, הבקשה לסיוע תיבחן על סמך ההכנסות של בן/בת הזוג.

**← להגשת בקשה למלגה במימון ות''ת לחץ כאן**

לבירורים ומידע נוסף ניתן לפנות לנעמה שושן [naamabs@savion.huji.ac.il](mailto:naamabs@savion.huji.ac.il) 02-58881018