**הנחיות למסמכי הכנסות הורים:**

(\*מועמד נשוי+ ילד/ים יש להגיש אישורי הכנסה של בן/בת הזוג)

**הורה שכיר -** טופס 106 לשנה הקודמת (2022) ממקום העבודה.

היה וכתוב בטופס 106 "עובד מספר "1- יש להביא שומת מס חתומה על ידי מס הכנסה בלבד, עבור השנה הקודמת, או אישור ממס הכנסה שאין לו תיק במס הכנסה.

**במידה ויש שינוי בהכנסות בשנה הנוכחית (עקב ירידה בהיקף המשרה/שינוי מקום עבודה וכדומה) ניתן להגיש שלושה תלושי שכר אחרונים.**

**הורה עצמאי -** דו"ח/תקציר שומה ממס הכנסה לשנה הקודמת **בלבד** (2022), חתום ע"י מס הכנסה. **אישורים מרואה חשבון או יועץ מס לא יתקבלו.**

**הורה מובטל -** יש לצרף 3 תלושים אחרונים על גובה דמי אבטלה ואישור מביטוח לאומי על תקופת אבטלה, אישור על מקום עבודה אחרון ומספר שנות העבודה במקום.

**הורה שאינו עובד -** יש לצרף אישור מביטוח לאומי על מעמד לא עובד.

**הורה פנסיונר ועובד -** טופס 106 של הפנסיה לשנה הקודמת + טופס 106 לשנה הקודמת (2021) ממקום העבודה.

**הורה פנסיונר שאינו עובד -** טופס 106 של הפנסיה לשנה הקודמת (2021) + אישור מביטוח לאומי על מעמד לא עובד.

**קיבוצים -** אישור מהקיבוץ שההורים חברי קיבוץ. במידה והקיבוץ מופרט- יש להגיש אישור מהקיבוץ שמופרט + הכנסות הורים. במידה והקיבוץ שיתופי- יש לצרף אישור מברית פיקוח על גובה הכנסה לנפש.

**הורה המקבל קצבת זקנה -** אישור מביטוח לאומי על גובה הקצבה עבור שלושת החודשים האחרונים.

**גירושי הורים** **-** תעודת גירושין, הסכם גירושין בו מצוין גובה דמי המזונות, צילום תעודת הזהות של ההורה אתו מתגוררים, צילום של הספח בו מצוינים שמות האחים והאחיות ותאריכי הולדתם משני ההורים הביולוגיים בלבד, אישורי הכנסה של ההורה אתו מתגוררים.

**חד-הורות -** צילום תעודת זהות של ההורה החד-הורי + ספח פתוח של תעודת הזהות.

**נכות של 20% ומעלה: הורים, אחים, בן/בת זוג, מועמד -** אישור על גובה קצבת נכות חודשית עבור שלושה חודשים אחרונים ואישור על אחוזי הנכות מביטוח לאומי. הורה נכה שאינו עובד - יש לצרף גם אישור מביטוח לאומי על מעמד לא עובד.

**מחלת הורים, אחים, בן/בת זוג, מועמד -** יילקחו בחשבון מחלות כרוניות וקשות בלבד (כגון סוכרת, כליות-דיאליזה, לב, סרטן, אירוע מוחי וכד'). יש להמציא אישור רפואי מהרופא המטפל ולציין באיזו מחלה מדובר.

**יתמות מאב או מאם -** צילום תעודת פטירה, קצבת שארים, פנסיה של ההורה שנפטר.

**חייל משוחרר בנתק קבוע עם אחד מהוריו או שניהם ואין באפשרותו להמציא מסמכי הכנסה של ההורים-** דו"ח סוציאלי המעיד על טיפול רווחה במשפחה הגרעינית/בלומד במשך שנתיים לפחות כולל מסמכים המעידים על נתק + עו"ד אפוטרופוס המעיד על נתק של שנתיים לפחות.

**מועמד שאינו חייל משוחרר, שנמצא בנתק קבוע עם אחד מהוריו או שניהם ואין באפשרותו להמציא מסמכי הכנסה של ההורים -** תצהיר נתק + דו"ח סוציאלי + מכתב אישי. (לפנות לנעמה שושן[naamabs@savion.huji.ac.il](mailto:naamabs@savion.huji.ac.il) לקבלת התצהיר והנחיות).