**קול קורא: מלגות מנדל סכוליון לדוקטורנטים ולדוקטורנטיות**

**לשנים תשפ"ד -תשפ"ו, 2023-2026**

**הודעה זו מיועדת לנשים ולגברים כאחד**

מרכז מנדל סכוליון מתכבד להזמין דוקטורנטיות להגיש מועמדות למלגות לשנים תשפ"ד-תשפ"ו. הזוכות במלגה תהיינה חברות בקבוצת המחקר שתפעל במרכז בשנים אלו: "צורות הסביל: בין ידע לרגש".

בקבוצה ארבעה חוקרים וחוקרות בכירים מהאוניברסיטה העברית:

**פרופ' ראובן בורג, החוג לאנגלית**

**פרופ' רז חן-מוריס, החוג להיסטוריה**

**ד"ר לולה קנטור-קזובסקי, החוג לתולדות האומנות**

**ד"ר גור זק, החוג לספרות כללית והשוואתית**

להצעת המחקר של הקבוצה, לרבות מידע על חבריה, לחצו [כאן](https://scholion.huji.ac.il/sites/default/files/scholion/files/research-proposal-passivities.pdf)

דוקטורנטיות המעוניינות להצטרף לקבוצה זו מוזמנות להגיש מועמדות. תיבחרנה ארבע מלגאיות, שמחקריהן עשויים לתרום לעבודת הקבוצה וגם להיזון ממנה. **שימו לב: מרכז מנדל סכוליון שואף להיות בית וחממה של מחקר מצטיין ורב-תחומי, ומכאן שתתקבלנה בברכה מועמדות ממגוון רחב של תחומים ומקצועות, המשקפות את כל הקשת של הניסיון האנושי, לרבות יצירה, הגות וחברה.**

לדוקטורנטיות שתיבחרנה לקבוצה תוענקנה מלגות ויוקצו מקומות עבודה לצד החוקרות הבכירות. בדרך זו יוכלו כל חברות הקבוצה לעבוד על עבודתם הקולקטיבית, וגם על מחקריהם האישיים, מתוך זמינות הדדית ושיתוף פעולה.

**תנאי המלגה**

* כל מלגאית תקבל מלגה בגובה של כ- 75,000 ש"ח לשנה במשך שלוש שנים בכפוף לתקנון מלגות דוקטורנטים של האוניברסיטה.
* המלגאיות תתמסרנה במשך שלוש שנות המלגה להכנת עבודות הדוקטור שלהן וגם תשתתפנה בכל פעילויות מרכז מנדל סכוליון ופעילויות הקבוצה, לרבות פרסום מאמר בעקבות הרצאה בכנס המסכם של הקבוצה**.**
* עבודת הקבוצה תתנהל בהר הצופים, בבניין מנדל. המלגאיות מתחייבות לעבוד בסביבת העבודה שתוקצה להם לפחות ארבעה ימים בשבוע ובכל מקרה בימי חמישי.
* במשך תקופת המלגה אסור למלגאיות להיות מועסקות בעבודה נוספת, פרט לעבודה בהוראה באוניברסיטה או עבודה אחרת התורמת להכשרתן האקדמית, בהיקף של עד חצי משרה בהתאם לתקנון הנ"ל.

**הגשת מועמדות**

* רשאיות להגיש מועמדות תלמידות מחקר או מי שתהיינה תלמידות מחקר באוניברסיטה העברית בראשית שנה"ל תשפ"ד (אוקטובר 2023).
* תלמידות המתעניינות מתבקשות לעיין בהצעת המחקר של הקבוצה, באמצעות הקישור המופיע לעיל
* **על המועמדות להגיש את הטפסים באמצעות מערכת ההרשמה:**

1. אישור מהרשות לתלמידי מחקר על הרשמתה לדוקטורט. מי שטרם נרשמה חייבת להגיש מועמדות לרשות לתלמידי מחקר עד 01.07.2023 ,ואם אכן תיבחר כחברה בקבוצה, קבלתה תותנה בהרשמתה עד 10.10.2023 כתלמידת מחקר .
2. הצעת מחקר. יש להגיש את תכנית המחקר שאושרה על-ידי הרשות לתלמידי מחקר. מי שטרם אושרה תכנית המחקר שלה תגיש מסמך אחר על כוונות המחקר שלה – מסמך שהוגש כבר לרשות, אם יש, או מסמך אחר.
3. מסמך קצר (עד שני עמודים) המסביר כיצד עשוי המחקר של המועמדת להשתלב בעבודת הקבוצה ולתרום לה
4. קורות חיים (עד שני עמודים)
5. שני מכתבי המלצה, אשר יוגשו ישירות בדוא"ל למרכז מנדל סכוליון על-ידי הממליצים.
6. גיליונות ציוני ב"א ומ"א.

**המועד האחרון להגשת מועמדות: 1.3.23**

ראיונות יתקיימו בשבוע של ה-16.4.23