

**מלגות מחיה דו-שנתיות לנרשמים ללימודי מוסמך בשנת הלימודים תשפ"ג (2023-2022)**

[**המרכז לחקר הנצרות**](http://www.csc.org.il) מעניק מלגות מחיה דו-שנתיות לנרשמים/ות בשנת הלימודים תשפ"ג ללימודי מוסמך במסלול המחקרי המבקשים/ות להתמחות באחד מתחומי העניין של המרכז לחקר הנצרות:

* הברית החדשה, הנצרות הקדומה, ספרותה והקשריה היהודיים.
* הנצרות בארץ ישראל (בכל התקופות ובכל התחומים).
* הנצרות המזרחית.
* יחסי יהודים-נוצרים.
* נצרות בת זמננו באירופה, בישראל ובארה״ב

**כללי הזכאות:**

* המלגה מיועדת לתלמידים/ות אשר סיימו את לימודי הבוגר בשנת הלימודים תשפ"ב ונרשמו לתואר מוסמך באוניברסיטה העברית בשנת הלימודים תשפ"ג לתוכנית לימודים מלאה במסלול המחקרי; אשר ממוצע ציוניהם/ן בתואר הבוגר היה לפחות 90; ואשר ילמדו בשנת הלימודים תשפ"ג (או שכבר למדו) שפת מקורות בהתאם לתחום ההתמחות (כגון: יוונית, לטינית, סורית, ערבית) (או, במקרה של תחום מחקר מערבי-מודרני, מיומנות מקבילה).
* המלגה מיועדת לתלמידים/ות אשר למדו לימודי ליבה בנצרות במסגרת תואר הבוגר או שבכוונתם להשלים את לימודי הליבה בנצרות בהיקף של 8 נ"ז לפחות. על לימודי הליבה לכלול את הקורס "הברית החדשה ותולדות הנצרות" (לקורס שני חלקים, סה"כ 4 נ"ז). לימודי ליבה נוספים לדוגמה: מבוא לתולדות הנצרות (2 נ"ז), קריאת מקורות בספרות נוצרית (4-2 נ"ז), או קורסים דומים.
* על התלמיד/ה להגיש את מועמדותו/ה באמצעות המערכת המקוונת להגשת מועמדות למלגות ([http://scholarships.huji.ac.il](http://scholarships.huji.ac.il/)) ולצרף שם את המסמכים הבאים:

1. טופס בקשה מלא (יש למלא את הטופס במערכת המקוונת).
2. גיליון ציונים מעודכן של קורסי הבוגר.
3. תוכנית לימודים משוערת לשנת הלימודים תשפ"ג.
4. אישור זכאות לתואר בוגר ממזכירות החוג. בהיעדר זכאות יש להגיש "אישור יתרת חובות" ממזכירות החוגים.
5. מכתב המלצה אשר יישלח ישירות על-ידי הממליץ לפי המנגנון המתואר במערכת המקוונת.

* **מועד אחרון להגשת המועמדות ומכתב ההמלצה: 13/11/2022.** תשובה תינתן למועמדים עד 21/11/2022.
* המועמדות תישקל רק לאחר קבלת מכתב ההמלצה. קבלת המלגה מותנית בהצגת זכאות לתואר בוגר ממזכירות החוג, הרשמה לתואר מוסמך במסלול המחקרי בראשית שנת הלימודים תשפ"ג, והצגת תכנית לימודים מעודכנת מתום תקופת השינויים. המשך קבלת המלגה בשנה השנייה מותנית בהגשת דו"ח התקדמות (עמוד אחד), ציונים, מציאת מנחה, וגיבוש נושא לעבודת מחקר.