מצ"ב קול קורא לתכנית מלגות ות"ת המיועדות מלגות בתר דוקטורט ליוצאי אתיופיה, שהתקבלו/יתקבלו לפוסט-דוקטורט החל משנת הלימודים תשפ"ד (2023-2024).

רשאים להגיש מועמדות כל אלה שעבורם, במועד היציאה להתשלמות בחו"ל לא חלפו למעלה מחמש שנים ממועד זכאות קבלת התואר השלישי שלהם, והתקבלו לפוסט-דוקטוראט (או יתקבלו עד לתחילת שנת הלימודים תשפ"ב) באחת האוניברסיטאות המובילות בעולם ומתכוונים לנסוע לתקופה של שנתיים לפחות.

המלגה בגובה 36,000 $US/לשנה ותינתן לשנתיים (עבור השנה השנייה רק לאחר אישור ות"ת על דו"ח התקדמות במחקר בשנה הראשונה למלגה). למועמד/ת חייב להיות מימון ממוסד המארח או כל מלגה ממקור אחר עבור הפוסט-דוקטורט בחו"ל.

הערות חשובות:

- לפי הבירורים שנעשו מול הות"ת, למרות הכתוב בתקנון, הגשת המועמדות אינה מותנית בזכייה במלגה אחרת בעת (או עד ל-) הגשת המועמדות. הענקת המלגה במקרה של זכייה מותנית בשליחת אסמכתא על קיום מימון נוסף שיכול להגיע מזכיות במלגות אחרות או ממימון מוסד המארח.

- רשאים ואפילו מעודדים להגיש מועמדות גם תלמידים שזכו כבר במלגת ות"ת במהלך הלימודים באוניברסיטה העברית בתארים קודמים.

- אין צורך לפנות ללשכת הרקטור עבור החתמתו על הטופס, הרקטור יחתום על הטפסים של המועמדים הסופיים של האוניברסיטה.

להלן המסמכים שעל המועמדים להגיש כקבצי PDF לפי הסדר המפורט:

* + טופס הגשת המועמדות מלא וחתום (רצ"ב).
  + אישור קבלה להשתלמות בתר דוקטורט מטעם המוסד הקולט
  + הצהרה חתומה מטעם המועמד כי לקראת השלמת ההשתלמות בחו"ל יפעל להצטרף כחבר סגל במוסדות האקדמיים בארץ.
  + קורות חיים ואישורי לימודים של התארים המתקדמים של המועמד.
  + רשימת פרסומים.
  + פירוט לגבי המחקר המתוכנן לתקופת המלגה.
  + מכתבי המלצה.
  + פרטי הממליצים והקשר בין הממליץ למועמד.

להלן פרטים שעל המועמדים למלא בטופס מקוון:

שם משפחה

שם פרטי

ת.ז

מגדר

שנת לידה

נושא הדוקטורט

תאריך קבלת הדוקטורט

המוסד המעניק את הדוקטורט

מועד תחילת השתלמות הבתר-דוקטורט

צפי מועד סיום ההשתלמות

תחום תכנית המחקר להשתלמות

המוסד המארח

מימון ההשתלמות - צפי : מקור המלגה, סכום (אלפי דולרים)