שלום רב,

קיבלנו את ה"קול קורא" של תכנית מלגות ות"ת המיועדת לדוקטורנטים מהאוכלוסייה החרדית  , מחזור תשפ"ד .

**לתשומת לבכם**:

א. גובה המלגה השנתית הנו  **62,200 ₪** כאשר הסכום מחולק כדלקמן: **52,200 ₪** לשנה במימון **ות"ת** ו-**10,000** **₪** במימון **מנחה/חוג/פקולטה**.

ב. בנוסף המלגאי/ת יקבל/תקבל סכום עבור הוצאות מחקר בגובה **10,000 ₪** /**שנה**. סכום זה יועמד לרשות המלגאי ע"י **מנחה/החוג/הפקולטה**.

מצ"ב:  טופס מועמדות, תקנון המלגה, טבלה מרכזת של המועמדים, שאותה אבקש מאוד **למלא עם כל הפרטים הנדרשים ולהחזירה אלי באימייל בעת העברת התיקים של מועמדי הפקולטה**.

הנכן מתבקשות להעביר אלי את תיקי המועמדים בצירוף מכתב מיו"ר ועדת המלגות,  עם הנימוקים לדירוג הפקולטטי.

הערה חשובה: **אין למלא בטופס של המועמד את הסעיף של שיקולי האוניברסיטה (סעיף 5 )**

אני מבקשת שתדאגו **שעבור כל אחד מהמועמדים** שהפקולטה מגישה, יהיה בתיק שלו/שלה **התחייבות בכתב לממן בשלושת השנים של המלגה סכום של 20,000 ₪** /**שנה**  (10,000 ₪ שישולם למלגאי/ת כמלגה וסכום של 10,000 ₪ שיועמד לרשות המלגאי/ת עבור הוצאות מחקר) במידת זכייה של המועמד/ת.

תיק של מועמד שיוגש יהיה בקובץ PDF  אחד שמכיל את המסמכים של המועמד בסדר המפורט בעמוד הראשון של הטופס.

**לפני שליחת התיקים אליי, אבקש מאוד ש:**

- יש לוודא שהמועמד/ת שפקולטה מגישה לא הוגש בעבר למלגה זו מטעם האוניברסיטה ולא הגיש במקביל למלגת ות"ת לדוקטורנטים מהפריפריה (ראו הנחיות כלליות  בתחילת התקנון)

- שהמועמד/ת לא מילא את הטופס בכתב יד ושחתם בסוף הטופס .

החתמת הרקטור בטופס  של מועמד היא באחריותי לכן **יש להדגיש לתלמידים שאין לפנות ישירות לרקטור או ללשכת הרקטור** כדי להשיג את חתימת הרקטור על הטופס עבור ההגשה למלגה זו.

- שגיליונות ציונים הם  רשמיים עם חותמת/חתימת מזכירות תלמידים ולא מ"המידע אישי לתלמיד".

- שמכתבי המלצה חייבים להיות חתומים וכמובן כתובים על נייר עם לוגו של מוסד האקדמי של הממליץ.

**כל חוג יכול להגיש מועמד 1 בלבד**

אני מבקשת לקבל את תיקי המועמדים לא יאוחר **מיום ב',**   **17.04.2023 (בשעות הבוקר).**

**במידה ואין מועמדים בפקולטה, אני מבקשת שלפני התאריך הנ"ל תודיעו לי על כך .**

בברכה,

סורנה