שלום רב,

אני מעבירה מצ"ב את המסמכים של **הקול  קורא להגשת מועמדות לתכנית מלגות ות"ת ע"ש לבציון, לדוקטורנטים מצטיינים מהפריפריה – תשפ"ד (2023-2024)** .

התכנית מיועדת לדוקטורנטים מצטיינים מכל תחומי המדע, אשר גדלו ו/או התחנכו באזורי פריפריה.

סטודנט מה"פריפריה" ייחשב סטודנט אשר **עומד** **בשני הקריטריונים** הבאים:

* 1. למד באחת מהחטיבות העליונות המופיעות ברשימה העדכנית של "פריפריה חברתית-כלכלית" שהוכנה ע"י המדען הראשי של משרד החינוך.
  2. מקום מגוריו במהלך מרבית 12 שנות הלימוד בבית ספר, בדגש על שלוש שנות התיכון, באחד מהישובים המוגדרים כ"פריפריה חברתית-כלכלית",

בהתאם לרשימה שהוכנה ע"י הלמ"ס.

מועמד שאינו עונה לשני הקריטריונים הנ"ל גם יחד, יצטרך לצרף לתיק בקשה מנומקת להגשת מועמדות באופן חריג .

גובה המלגה **62,200 ₪/שנה** כאשר החלוקה היא כדלקמן: **52,200 ₪**/שנה במימון **ות"ת** ו-**10,000** **₪** במימון הפקולטה/חוג/מנחה.

המלגה תינתן למשך 3 שנים על סמך התקדמות במחקר והמלצת המנחה.

בנוסף המלגאי יהיה זכאי לסכום של **10,000 ₪ בכל שנת מלגה** עבור הוצאות מחקר. סכום זה במימון הפקולטה/חוג/מנחה.

מצורפים לאימייל זה המסמכים הבאים:

      1.  קובץ עם הנחיות התכנית + טופס בקשה להגשת מועמדות

      2.  נספח עם רשימת ישובים ובתי ספר שמוכרות  ע"י ות"ת כ"פריפריה" (קובץ אקסל)

      3. טופס מרכז של המועמדים שיוגשו ע"י הפקולטות /בתי הספר, שיש למלא עם פרטי המועמדים ולהעבירו אלי יחד עם תיקי המועמדים של הפקולטה.

**הערות לגבי הגשת המועמדות:**

* **אנא שימו לב על הכתוב בעמוד הראשון של התקנון ("הנחיות כלליות" )**
* **אין למלא את סעיף 6. בטופס הגשת המועמדות. הוא  יימלא באמצעותי  רק למועמדים שעברו את המיון האוניברסיטאי ויוגשו לות"ת**.
* **יחד עם הדירוג של המועמדים, יש להעביר אלי  את נימוקי ועדת המלגות להגשתו/הגשתה של  כל מועמד/ת ע"י הפקולטה/ביה"ס. בנימוקים יש לשים דגש על סיפור החיים  של כל מועמד.**
* **עבור כל מועמד/ת שיוגש ע"י הפקולטה/ביה"ס , אבקש לצרף לתיק שלו/שלה, התחייבות על מימון 20,000 ₪/שנה למשך 3 שנים ( 10,000 ₪/שנה עבור תשלום מלגה ו-10,000 ₪ /שנה עבור הוצאות מחקר)   במקרה של זכייה במלגת ות"ת ע"ש לבציון.**

אבקשכם להפיץ את הקול קורא לכל תלמידי מחקר שבפקולטה/בית ספר.

מכל פקולטה/בית ספר ניתן להגיש עד **1 מועמדים**, מדורגים ע"י ועדת המלגות של הפקולטה/בית ספר.

כל תיק מועמד חייב להיות מאוגד בקובץ PDF שיכיל את **כל**  המסמכים  **בסדר המפורט**  בעמוד ראשון של הטופס ובתקנון המצורף, בסעיף 5.ו. ב"נהלי ההגשה" (עמוד 3).

**הערות חשובות לגבי תיק הגשת מועמדות:**

- אין למלא בכתב יד את טופס הגשת המועמדות.

- המועמד חייב לחתום ידנית במקום המיועד לזה על הטופס. **החתמת הרקטור על הטופס הינה לטיפולי עבור המועמדים שיוגשו לות"ת מטעם האוניברסיטה, לכן המועמדים לא אמורים לפנות ללשכת הרקטור עבור החתמת טופס המועמדות**. אנא נדגישו  זאת למועמדים.

בהפצת הקול קורא, אנא הבהירו לתלמידים **שמועד ההגשה שצוין בתקנון הנו מועד הגשה לות"ת של המועמדים מטעם האוניברסיטה , לכן עליהם להגיש מועמדות עד לתאריך שנקבע ע"י הפקולטה/ביה"ס.**

**הערה חשובה: במידה וישנם מועמדים שעונים לקריטריונים של מלגה זו וגם למלגת ות"ת  לדוקטורנטים מהחברה הערבית, מועמדים אלה חייבים לבחור לאיזו מלגה מהשתיים הם מגישים מועמדות. וזאת משום שלא ניתן להגיש אותו מועמד לשתי מלגות במקביל, עבור אותה שנת לימודים. ועדת המלגות של הפקולטה יכולה לעזור למועמד להחליט לאיזו מלגה הוא יגיש.**

**התאריך האחרון להגשת תיקי המועמדים אלי  הנו** **יום א'  , 30.04.2023**

בברכה,

סורנה