**להלן יפורט המידע שיופיע בעמוד הראשי של האתר:**

המועצה להשכלה גבוהה פותחת מחזור חדש של תכנית מלגות ות"ת לבתר-דוקטורנטים מצטיינים בתחום הקוונטיים, לשנת הלימודים תשפ"ד.

מצ"ב קובץ המכיל פרטי תכנית המלגות הנ"ל, טופס הגשת המועמדות. וטבלה מרכזת של מועמדי הפקולטה.

מדובר במלגה של 45,000$ לשנה (+תוספות בהתאם למצב המשפחתי), שתוענק לתקופה של שנתיים לכל היותר. הענקת המלגה בשנה השנייה מותנית בפעילות האקדמית של המלגאי ובהעברת הדיווח על פעילות זו.

**תנאים כלליים לבחירת המועמדים:**

כמועמדים  למלגה יוגשו אך ורק מועמדים מהתחומים: מתמטיקה, מדעי המחשב, פיזיקה, ותחומים רלוונטיים נוספים  מהמדעים המדוייקים  ,ההנדסה ומדעי החיים , שתחום מחקרם המיועד בהשתלמות הבתר-דוקטורט הוא באחד משבעת תתי-התחומים הבאים:

1. חישוב קוונטי.

2. תקשורת קוונטית.

3. סימולציה באמצעות מערכות קוונטיות.

4. מכשור וחיישנים קוונטיים )כגון שעונים אטומיים, מדי שדה מגנטי, ומדי תאוצה קוונטיים(.

5. חומרים קוונטיים )כגון חומרים טופולוגיים וחומרים מהונדסים קוונטית, להצגת תכונות מיוחדות(

6. יסודות תורת הקוונטים עם השלכה לטכנולוגיה עתידית.

7. מדע וטכנולוגיה קוונטית חדשנית

ניתן להגיש מועמדים למלגה מועמדים שעד מועד ההגשה כבר יש להם מוסד מארח ומנחה

**או**

מועמדים שבעת מועד ההגשה עדיין אין להם מוסד מארח ומנחה אך במידה של זכייה, יהיה צריך להעביר מכתב הזמנה מהמוסד המארח כדי לממש את המלגה.

***הערה***: **לפי בקשת ות"ת לפחות 50% מהמועמדים שהאוניברסיטה תגיש צריכות להיות נשים**

**חומר הנדרש :**

כל מועמד נדרש לצרף את המסמכים הבאים:

* טופס הגשת המועמדות
* קורות חיים (כולל רשימת פרסומים)
* תקציר עבודת הדוקטורט של המועמד והתכנית של המחקר שהמועמד אמור לעשות בפוסט-דוקטורט בחו"ל
* מינימום שני מכתבי המלצה אך לא יותר משלוש (כולל המלצת המנחה בדוקטורט).
* הצהרת המועמד שבתום ההשתלמות יפנה למוסדות בישראל כדי להתקבל בחבר סגל

אין לפנות ללשכת הרקטור עבור חתימה על הטופס. יש **להתייחס למועד ההגשה בפקולטה בלבד**.

**על המועמדים למלא בטופס מקוון את הפרטים הבאים:**

|  |  |  |  |  |  |  |
| --- | --- | --- | --- | --- | --- | --- |
| שם משפחה | שם פרטי | תאריך הגשת הצעת מחקר לדוקטורט | תאריך קבלת הדוקטורט | תחום לימודים | נושא הדוקטורט | שם המנחה |
|  |  |  |  |  |  |  |

**יום האחרון להגשה: יום ה',  8.05.2023**