שלום רב,

קיבלנו הודעה על פתיחת מחזור חדש של תכנית  מלגות ות"ת המיועדות לתלמידות תואר שני מחקרי בתחום ההיטק, שהתקבלו/תתקבלנה ללימודי מוסמך באוניברסיטה העברית החל משנת הלימודים תשפ"ד (2023-2024).

מטרת תכנית מלגות לתואר שני מחקרי לסטודנטיות מצטיינות במקצועות ההיי-טק

מטרת התוכנית היא לעודד  נשים להמשיך ללימודי תואר שני **בתחומים הבאים: מדעי המחשב, הנדסת חשמל ואלקטרוניקה, הנדסת תוכנה ומחשבים, הנדסה אופטית, הנדסת מערכות תקשורת, הנדסת מערכות מידע, הנדסת נתונים, הנדסת מערכות מידע, מתמטיקה, פיזיקה סטטיסטיקה, מדע הנתונים, ביו-אינפורמטיקה ותחומים קרובים ומשיקים.** רשאיות להגיש מועמדות כל אלה שקיבלו תואר בוגר מאחת האוניברסיטאות בארץ, שמוכרת ע"י המל"ג ונרשמות ללימודי מוסמך לא יותר מ 2 שנים מסיום התואר הראשון.

המלגה בגובה **62,000 ₪/שנה** **כאשר 42,000 ₪ במימון ות"ת ו-20,000 ₪/שנה במימון פקולטה/מכון/מנחה**. המלגה תינתן לשנתיים (תשפ"ד ותשפ"ה). ההמשך בשנה שנייה יהיה בכפוף לאישור ות"ת לאחר העברת דוח התקדמות במחקר שכולל המלצת מנחה.

מצ"ב תקנון תכנית מלגות הנ"ל וטופס הגשת מועמדות, שאין  למלא בכתב יד. כמו כן, מצורפת טבלה מרכזת שיש למלא בה פרטי המועמדות (שרשומות בטבלה בסדר הדירוג הפקולטטי)  ולהחזיר יחד עם תיקי המועמדות.

תיק מועמדת חייב להיות בקובץ  PDF אחד שמכיל את המסמכים בסדר הרשום על הטופס (ובתקנון המלורף

**הערות**:

* עבור סעיף 5 בטופס הגשת מועמדות, יש להעביר אלי באימייל או בקובץ WORD את חוות הדעת של ועדת המלגות של הפקולטה לגבי כל מועמדת. אנא שימו מלב על ההנחיות בתחילת התקנון.
* אנא הקפידו על תנאי הסף להגשת המועמדות (סעיף 3 ב עמוד 2 בPDF  המצורף )
* **נא לידע את המועמדות שאין לפנות ללשכת הרקטור עבור החתמת הרקטור על טופס. הנושא הינו לטיפולי בלבד ורק עבור המועמדות שעוברות את המיון האוניברסיטאי**
* **כפי שכתוב בתקנון ההגשה לות"ת הינה באמצעות האוניבריסטה לכן אבקש לידע במפורש את המועמדות שאין להתייחס למועד ההגשה הרשום בתקנון**

אנא פרסמו את הקול קורא הזה גם בקרב חברי הסגל וכל אלה שבאים בקשר עם מועמדות פוטנציאליות ללימודי מוסמך  מחקרי החל מתשפ"ד.

מכל פקולטה/מכון/מחלקה ניתן להגיש **עד 4 מועמדות,** כאשר כל תיק מועמדות  הינו בקובץ PDF שמכיל את כל המסמכים הנדרשים, כולל התחייבות כתובה של מי שיממן את ה20,000 ₪/בכל שנת מלגה . יחד עם התיקים יש להעביר את  הקובץ EXCEL  עם טבלה מרכזת את פרטי המועמדות (מצ"ב) ונימקים להגשה עבור כל מועמדת.