שלום רב,

קיבלנו הודעה מות"ת על פתיחת מחזור חדש של תכנית של מלגות ות"ת המיועדות לתלמידי תואר שני מחקרי מהאוכלוסייה החרדית שיתקבלו בפועל ללימודי מוסמך באוניברסיטה העברית החל משנת הלימודים תשפ"ד.

אודה על הפצתו בקרב תלמידי בוגר בשנה אחרונה לתואר,  לחברי הסגל ולכל אלה שבאים בקשר עם מועמדים פוטנציאלים ללימודי מוסמך בתשפ"ד.

רשאים להגיש מועמדות כל אלה שקיבלו תואר בוגר מאחת המוסדות החינוכיות שמוכרת ע"י המל"ג. להלן הקישור שבו ניתן להכניס את שם ביה"ס או המוסד החינוכי של המועמד/ת ולראות אם מוכר ע"י המועצה להשכלה גבוהה.

: <http://apps.education.gov.il/imsnet/itur.aspx>

המלגה בגובה 42,000 ₪/שנה, לתקופה של שנתיים (המשך המלגה בשנה שנייה אינו אוטומטי אלא אישור המשך הוא בכפוף לאישור ות"ת בתום שנה הראשונה)

מצ"ב תקנון תכנית מלגות הנ"ל, טופס הגשת מועמדות, שאין  למלא בכתב יד, וטבלה המרכזת את המועמדים.

הערות:

* עבור סעיף **5** בטופס הגשת מועמדות, יש להעביר אימייל/מכתב בוורד, עם השיקולים של ועדת המלגות של הפקולטה לגבי כל מועמד
* אנא שימו לב שרק מי שאמור/ה להתחיל תואר שני מחקרי יכול להיות מועמד למלגה.
* אנא שימו לב שכל טופס יהיה חתום ע"י המועמד במקום המיועד לכך
* אנא שימו לב שבכל תיק יהיו המסמכים הנדרשים בסדר הרשום בקובץ "*מסמך נלווה*" שמצ"ב.
* שימו לב לדרישה  ש**"לפחות 50% מהמועמדים/ות שיוגשו ע"י המוסד למלגה יהיו נשים**". על הפקולטה  לנמק במידה ואין באפשרותה לעמוד בתנאי זה.
* במידה ואינו יכול לעמוד בתנאי זה.
* תלמידים שטרם סגרו את התואר BA בעת הגשת המועמדות יהיו מועמדים על תנאי ועליהים להשלים את התיק בעת קבלת אישור הזכאות לתואר. במידה של זכייה , עבור מימוש המלגה, מועמד על תנאי יהיה חייב להיות בעל תואר BA בעת תחילת שנת הלימודים.
* **החתמת הרקטור על הטופס והתחייבות חתומה ע"י הרקטור הן  לטיפולי בלבד ושאת רק עבור המועמדים שבסוף המיונים יוגשו לוות"ת . לכן אנא הדגישו בפני המועמדים  שאין לפנות ללשכת הרקטור עבור החתמת הרקטור על טופס המועמדות.**

מכל פקולטה/בי"ס ניתן להגיש **עד 4 מועמדים**.

הנכ מתבקשות להעביר אלי את תיקי המועמדים בקובץ PDF אחד עבור כל מועמד . הקובץ חייב להכיל את כל המסמכים הנדרשים .

כמו כן אבקש לקבל באימייל גם את טופס מרכז המועמדים (בקובץ EXCEL מצ"ב), שבו יש למלא את פרטי המועמדים. יש לרשום  בטבלה את המועמדים לפי הדירוג הפקולטטי .

מאחר והזוכים יוכרזו אחרי פתיחת שנת הלימודים, אנא הדגישו למועמדים שלפי תקנון המלגה, כשתקבלו את השמות של המועמדים שהוגשו לות"ת מטעם האוניברסיטה, תדגישו בפניהם ש**מועמד שיזכה יוכל לעבוד רק באוניברסיטה העברית כעוזר הוראה/מחקר בהיקף של 8 שעות שבועיות  בלבד**.