**קול קורא למלגות ע"ש שמעון בן-חמו ז"ל לשנת תשפ"ג**

**לסטודנטים לתואר מוסמך או דוקטורט בתחומי מדעי החברה, חינוך, משפטים ועבודה סוציאלית**

**באוניברסיטה העברית**

1. **מלגת מחקר: סכום המלגה 3,000 ₪**

המלגה תוענק לסטודנט/ת לתואר שני או שלישי, ובלבד שעבודת המחקר עוסקת באחד מהנושאים הבאים:

1. יחסי עובד-מעביד בשירות הציבורי
2. תעסוקה בשירות הציבורי
3. ארגוני עובדים במגזר הציבורי
4. ארגוני מעבידים במגזר הציבורי
5. הקשרים חברתיים, פוליטיים, משפטיים וכלכליים של יציגות של עובדים

**הגשת המועמדות תכלול את המסמכים הבאים בהתאם להנחיות המפורטות** [**באתר**](http://scholarships.huji.ac.il)

<http://scholarships.huji.ac.il> (יש לבחור את המלגה בתפריט "מדעי החברה")

**יש להקפיד על תיוג כל מסמך המצורף לבקשה למלגת המחקר**

* מכתב הצגת מועמדות הכולל תיאור עבודת המחקר (עד שלושה עמודים, לא כולל ביבליוגרפיה).
* פירוט ההוצאות הצפויות בביצוע המחקר (עד עמוד אחד).
* קורות חיים מלאים הכוללים גם ציון של מלגות שהתקבלו בעבר ובדגש בשנה זו.
* מכתב המלצה ממנחה העבודה המתייחס גם להתקדמות בתזה/דוקטורט בהתאם לשלב המחקר של התלמיד/ה (יישלח ישירות על ידי המנחה בהתאם להוראות באתר).

**מועד אחרון להגשת מועמדות עד ליום 30 באפריל 2023**

**הזוכים יתבקשו להגיע לטקס הענקת מלגות בתחילת חודש יוני 2023**

1. **מלגה בגין תרומה חברתית ייחודית: סכום המלגה 3,000₪**

המלגה תוענק לסטודנט/ית לתואר שני או שלישי בעל תרומה חברתית/קהילתית יוצאת דופן, הפועל/ת להגנה ולקידום זכויות אוכלוסיות שונות, ו/או שלפעילותו הציבורית נודעת השלכה מכרעת על חיי הקהילה. התקדמות נאותה בתיזה/במחקר תהווה יתרון למגישים מקרב תלמידי תכנית המצטיינים של בית ספר פדרמן למדיניות ציבורית וממשל.

למלגה זו יכולים להגיש מועמדות סטודנטים מתחומים שונים במדעי החברה, אולם תינתן עדיפות לסטודנטים מבית ספר פדרמן למדיניות ציבורית וממשל.

**הגשת המועמדות תכלול את המסמכים הבאים בהתאם להנחיות המפורטות** [**באתר**](http://scholarships.huji.ac.il)

<http://scholarships.huji.ac.il> (יש לבחור את המלגה בתפריט "מדעי החברה")

**יש להקפיד על תיוג כל מסמך המצורף לבקשה למלגה בגין תרומה חברתית**

* מכתב הצגת מועמדות ובו פירוט של התרומה החברתית (עד שלושה עמודים)
* גיליונות ציונים של התואר השני והשלישי (אם יש)
* קורות חיים מלאים הכוללים גם ציון של מלגות שהתקבלו בעבר ובדגש בשנה זו.
* מסמכים המעידים על התרומה החברתית המוצהרת

**מועד אחרון להגשת מועמדות עד ליום 30 באפריל 2023**

**הזוכים יתבקשו להגיע לטקס הענקת מלגות בתחילת חודש יוני 2023**

שאלות ניתן להפנות בדוא״ל לגב' עופרה תורן-קומר, רכזת הוראה ותלמידים: [ofrac@savion.huji.ac.il](mailto:ofrac@savion.huji.ac.il)