**תכנית מלגות ות"ת לבתר דוקטורנטיות ובתר-דוקטורנטים**

**מצטיינים מהחברה החרדית**

הנחיות - מחזור תשפ"ד

1. **הנחיות כלליות:**

* התקנון מנוסח בלשון זכר אך מופנה לנשים וגברים כאחד.
* כל תוכניות מלגות המצויינות של הות"ת מיועדות אך ורק לבעלי אזרחות ישראלית או בעלי מעמד של "תושב קבע".
* אין להגיש מועמד/ת ליותר מתוכנית מלגות אחת של ות"ת בו-זמנית בשנה נתונה. לא יוענקו מלגות עבור 2 תוכניות מלגות של ות"ת בו-זמנית.
* אין להגיש מועמדים/ות שכבר הוגשו כמועמדים למלגה זו (בין אם זכו ובין אם לא זכו) במחזורים קודמים.
* לפחות 50% מהמועמדים שיוגשו ע"י המוסד למלגה יהיו נשים. המוסד ינמק במידה ואינו יכול לעמוד בתנאי זה.
* מתן המלגות הינו בכפוף לסעיף 11 לכללי המועצה להשכלה גבוהה בדבר זכויות הסטודנט (התאמות עקב טיפולי פוריות, היריון, לידה, אימוץ או קבלת ילד למשמורת או אומנה), תשע"ב- 2012 ובהתאם לחוק זכויות הסטודנט. בגין לידה/חופשת לידה, תוארך תקופת המלגה ב 15- שבועות ותינתן תוספת כספית בהתאם.
* בהתאם להחלטת ות"ת מיולי 2021 המוסדות יפעלו לשדרוג, שיפור והקמת מערכות מחשוב, מידע ואיסוף נתונים באשר למלגה, לרבות מידע ומעקב אחר מועמדים וזוכים.
* עמידה בתנאי תכנית המלגה מהווה תנאי לקבלת המלגה.

1. **מטרת התכנית**

תכנית זו מיועדת לסייע לדוקטורנטיות ודוקטורנטים מצטיינים בני החברה החרדית אוניברסיטאות בישראל המתוקצבות ע"י ות"ת, לצאת להשתלמות בתר-דוקטורט באוניברסיטאות מובילות בחו”ל, במטרה לקלוט אותם עם סיום ההשתלמות כחברים בסגל האקדמי באוניברסיטאות או במכללות האקדמיות בישראל, ובטווח הארוך, להביא להגדלת מספר חברי וחברות הסגל האקדמי מהחברה החרדית.

**3. פרטי המלגה**

א. ות"ת מעניקה עד 4 מלגות בשנה.

ב. במסגרת התכנית מוענקות לזוכים מלגות דו-שנתיות.

ג. גובה המלגה הוא 36,000 דולר לכל שנה (במחירי תשפ"ד).

ד. המלגה מיועדת לסיוע במימון ההוצאות להלן: הוצאות מחיה, כרטיסי טיסה למלגאים ולמשפחתם והוצאות בגין מעבר המשפחה לחו”ל.

המלגה ליוצאים להשתלמות בחו"ל היא בגדר מלגה משלימה למקורות מימון נוספים שמשיגים המלגאים.

ה. תתאפשר הגשת מועמדים אשר התקבלו להשתלמות פוסט-דוקטורט במסלול המשולב (חלקו בארץ, חלקו בחו"ל, כמפורט בהמשך).

**4. תנאי סף להגשת מועמדים**

א. המועמדים שיוגשו ע"י האוניברסיטאות המתוקצבות ע"י ות"ת התקבלו להשתלמות בחו"ל וזכו במילגת קיום מהמוסד הקולט או מהמוסד השולח או כל מלגת בתר דוקטורט אחרת, ובכוונתם לצאת ללימודי בתר דוקטורט בחו"ל עד תחילת סמסטר ב' של השנה האקדמית תשפ"ד, לתקופה שלא תפחת משנתיים.

יש לפרט באילו מלגות זכה המועמד.

ב. על המועמדים לקבל את אישור הזכאות לתואר השלישי שלהם לא יאוחר משנה לאחר היציאה להשתלמות או שביום היציאה להשתלמות לא חלפו למעלה מחמש שנים ממועד זכאות קבלת התואר השלישי שלהם (חופשות לידה לא יכללו במניין השנים)

ג. המלגות מיועדות לכלל הדוקטורנטים בני החברה החרדית.

במסגרת תכנית זו לא יוגשו מועמדים אשר היו בעבר בעלי מינוי כחבר סגל אקדמי בכיר (מדרגת מרצה או דרגה מקבילה ומעלה), במסלול הרגיל, במוסד אקדמי כלשהו בארץ או בחו"ל.

ד. ההשתלמות תתקיים באחת מהאוניברסיטאות המובילות בעולם.

ה. ההשתלמות תתמקד בפעילות מחקרית בתחומו המדעי של המועמד.

ו. במשך תקופת ההשתלמות יקדיש המועמד את מלוא זמנו לפעילות האקדמית באוניברסיטה בה הוא משתלם.

**ז. המסלול המשולב:**

* מתן מלגה במסלול המשולב תינתן למועמדים אשר עומדים בכל הקריטריונים לקבלת המלגה ולאחר שהוועדה תשתכנע כי עקב מניעים תרבותיים ו/או משפחתיים ו/או בריאותיים, נמנע ביצוע השתלמות בתר הדוקטורט במלואה בחו"ל.
* מתן המלגה יותנה בהמצאת אסמכתאות לשיתוף פעולה מוסדר ומוגדר עם מנחה מאוניברסיטת מחקר בחו"ל אשר יאשר את אופן ביצוע ההשתלמות.
* במהלך השתלמות הבתר- דוקטורט, יידרשו המועמדים לשהייה של לפחות שישה שבועות באוניברסיטת המחקר בחו"ל, בתקופה רציפה או מפוצלת.
* במסגרת התכנית יינתנו עד שלוש מלגות במסלול המשולב בכל מחזור.

**נהלי הגשה**

כללי: הגשת תיקי המועמדים/ות וטופסי ההגשה הינה מקוונת ובהתאם להנחיות שיועברו ע"י הות"ת.

א. טפסי המועמדים והטבלה המרכזת יוגשו לות"ת ע"י רקטור האוניברסיטה.

ניתן להגיש מועמד על ידי מוסד אחד בלבד.

ב. האחריות לבחירת המועמדים תהיה בידי המוסדות המגישים. כל מוסד יבחר את מועמדיו למלגות בתהליך פנימי ובכפוף לתנאים המפורטים להלן. הגשת רשימת המועמדים לות"ת תיעשה בהתאם להנחיות המפורטות בקול הקורא ותלווה בדברי הסבר על תהליך הבחירה והתחייבות על קיום התנאים הדרושים.

ג. על המוסד להגיש את רשימת המועמדים כשהם מדורגים על פי סדר עדיפות מוסדי. הוועדות יתחשבו בדירוג זה, אם כי אינן מחויבות לנהוג על פיו.

ד. ההגשה תכלול את תיקי המועמדים המלאים בפורמט PDF (קובץ אחד לכל תיק מועמד) ואת הטבלה המרכזת (בקובץ excel).

ה. תיק המועמד יכלול:

* טופס אותו ימלא ועליו יחתום המועמד.

בין היתר יפרט המועמד בטופס לגבי פרסומים אקדמיים, השתתפות בכנסים בינ"ל, זכייה במלגות או פרסי הצטיינות וכל מידע רלוונטי אחר.

* אישור קבלה להשתלמות בתר דוקטורט מטעם המוסד הקולט. במידה ואין בידי המועמד אישור מתאים, עליו להשלימו עד ספטמבר .2023
* הצהרה חתומה מטעם המועמד כי לקראת השלמת ההשתלמות בחו"ל יפנה אל מוסדות אקדמיים בארץ (אוניברסיטאות ומכללות אקדמיות) לרבות האוניברסיטה השולחת, בבקשה להצטרף כחבר סגל, ובמידה שיקבל הצעה כזו אכן יצטרף אל אחד מהם כחבר סגל.
* קורות חיים ואישורי לימודים של התארים המתקדמים של המועמד (במידה ואין בידי המועמד אישור זכאות לדוקטורט, יש להשלימו עם קבלתו)
* פירוט לגבי המחקר אותו יבצע המועמד בתקופת השתלמות הבתר דוקטורט.
* מכתב המלצה מהמנחה העתידי לבתר-דוקטורט, אם כבר ידועה זהות המנחה, בנוסף עד שני מכתבי המלצה ממנחה עבודת הדוקטורט ואנשי אקדמיה בכירים המכירים את המועמד.
* התחייבות חתומה על ידי רקטור האוניברסיטה על עמידה בקריטריונים לקבלת המלגה של כל אחד מהמלגאים, פירוט שיקולי האוניברסיטה בהגשת המועמד וסיכום בדבר הליך הבחירה הפנימי של המועמדים.

ו. המועד האחרון להגשת מועמדים לתכנית הוא עד ליום 20.4.2023

**6. תהליך השיפוט ובחירת הזוכים**

1. ועדת השיפוט שתמונה ע"י הות"ת תבחן את תיקי המועמדים ותבחר את הזוכים במלגות.
2. ועדת השיפוט תבחר את הזוכים בהתאם לקריטריונים של מצוינות אקדמיתובכלל זה, המלצות, פרסומים, השתתפות בכנסים בינ"ל, זכייה בפרסים ומלגות, מחקר המועמד והתרשמות כללית.
3. הוועדה אינה חייבת לחלק את סך המלגות שנקבעו לה במכסה מראש, אם מצאה כי איכות המועמדים אינה מתאימה לקבלת מלגה זו.
4. מלבד גיבוש רשימת הזוכים במלגות, תגבש הוועדה במידת האפשר גם רשימת עתודה מדורגת של שני מועמדים למקרה שעד 2 זוכים לא יממשו את זכאותם למלגה.

**7. תנאי קבלת המלגה**

1. הענקת המלגה בשנה השניה מותנית בפעילותו האקדמית של המלגאי ובהעברת הדיווח על פעילות זו, כמפורט בהמשך.
2. במידה ויחליט המילגאי שלא לפנות למוסדות אקדמיים בארץ בבקשה להשלב כאיש סגל, למרות שהבשילו התנאים לכך הוא יידרש להחזיר את המילגה.
3. ועדת השיפוט שומרת לעצמה את הזכות לבחון את מקורות התקצוב הנוספים, במטרה למנוע כפל תקצוב ממקור ציבורי. האוניברסיטאות מתבקשות לפרט בטופס המועמדות את מלוא המידע הרלוונטי בנושא זה.

**8. נהלי דיווח ותשלום**

1. דיווח אקדמי –

האוניברסיטה תגיש דיווח אקדמי על כל מלגאי בנפרד בתום השנה האקדמית (עד סוף חודש יולי). הדיווחים יוגשו על ידי רקטור האוניברסיטה בצירוף מכתב נלווה ויכללו דיווח קצר של כל מלגאי על עבודתו ודיווח קצר של המנחה על תרומתו של המלגאי לעבודת המחקר (לא יותר מעמוד אחד עבור כל מלגאי)

1. דיווח כספי –

האוניברסיטה תגיש דיווח כספי לקראת סוף השנה האקדמית בהתאם להנחיות שיישלחו מאגף תקצוב של ות"ת.

על סמך דיווחים אלה תעביר ות"ת לאוניברסיטאות בסוף השנה את כספי המלגות בגין אותה שנה.