

Planning & Budgeting Committee | הוועדה לתכנון ותקצוב

**תכנית מלגות לתלמידי תואר שני מחקרי באוניברסיטאות ליוצאי/ות אתיופיה**

**תקנון והנחיות - מחזור תשפ"ג**

1. **הנחיות כלליות:**

* **כל תוכניות מלגות המצוינות של הות"ת מיועדות אך ורק לבעלי/ות אזרחות ישראלית או מעמד של "תושב קבע"**
* **אין להגיש מועמד/ת ליותר מתוכנית מלגות אחת של ות"ת בו- זמנית בשנה נתונה. לא יוענקו מלגות עבור 2 תוכניות מלגות בו- זמנית.**
* **אין להגיש מועמדים/ות שכבר הוגשו כמועמדים/ות למלגה (בין אם זכו ובין אם לא זכו) במחזורים קודמים.**
* **מתן המלגות הינו בכפוף לסעיף 11 לכללי המועצה להשכלה גבוהה בדבר זכויות הסטודנט התאמות עקב טיפולי פוריות, היריון, לידה, אימוץ או קבלת ילד למשמורת או אומנה(, תשע"ב- 2012 ובהתאם לחוק זכויות הסטודנט. בגין לידה/חופשת לידה, תוארך תקופת**
* **המלגה ב- 15 שבועות ותינתן תוספת כספית בהתאם.**
* **המלגה תינתן למלגאי/ת עבור לימודים באותו מוסד שהגיש את הבקשה עבורו/ה. מעבר למוסד אחר יבטל את המלגה )אם המועמד/ת זכה/תה במלגה( או את הבקשה למלגה.**
* **בהתאם להחלטת ות"ת מיולי 2021 המוסדות יפעלו לשדרוג, שיפור והקמת מערכות מיחשוב, מידע ואיסוף נתונים באשר למלגה, לרבות מידע ומעקב אחר מועמדים/ות וזוכים/ות.**
* **לפחות %50 מהמועמדים/ות שיוגשו ע"י המוסד למלגה יהיו נשים. המוסד ינמק במידה ואינו יכול לעמוד בתנאי זה.**
* **על המוסדות והמועמדים/ות לעמוד בכל תנאי התקנונים של תוכניות המלגות. המלגות מיועדות לנשים וגברים כאחד.**

1. **מטרת התכנית**

התוכנית נועדה לעודד סטודנטים/ות מצטיינים/ות מקרב יוצאי/ות אתיופיה לפנות ללימודי תואר שני מחקרי באוניברסיטאות בישראל, להרחיב את כמות הסטודנטים/ות המהווים/ות פוטנציאל לפנות ללימודי התואר השלישי ולהשתלבותם/ן בעתיד בקרב הסגל האקדמי במוסדות להשכלה גבוהה בישראל. המלגה תאפשר לסטודנטים/ות להקדיש את מלוא זמנם/ן ללימודיהם/ן ובכך לקצר את משך לימודיהם עד לקבלת התואר

1. **פרטי המלגה**

א. גובה המלגה הינו 41,000 ₪ לשנה )במחירי תשפ"ג( והיא תינתן לתקופה של שנה אחת.

ב. המלגה מיועדת לצרכי קיום המלגאי/ת ולתשלום שכ"ל.

1. **תנאי סף להגשת מועמדים**

המועמדים/ות למלגה יהיו סטודנטים/ות יוצאי/ות אתיופיה אשר סיימו את שנת הלימודים הראשונה של התואר השני בציון ממוצע של לפחות 85, ושתוכנית המחקר שלהם/ן (תזה) אושרה.

1. **נהלי ההגשה**

א. המועמדים יוגשו לות"ת ע"י לשכת הרקטור/סגן הנשיא לעניינים אקדמיים של המוסד.

ב. אין הגבלה על מספר המועמדים למלגה מטעם כל מוסד.

ג. ההגשה תכלול את תיקי המועמדים המלאים בפורמט pdf (קובץ אחד לכל תיק

מועמד) וכן את הטבלאות המרכזות (בקובץ excel(.

ד. תיק המועמד יכלול:

* תעודת זכאות תואר ראשון.
* גיליונות ציונים של לימודי התואר הראשון ומיקומו היחסי של המועמד ביחס לקבוצת הלימוד (מחלקה, חוג וכו')
* גליון ציונים של השנה הראשונה בלימודי התואר השני וציון ממוצע סופי של שנה זו.
* אסמכתא רשמית של המוסד המגיש על קבלתו של המועמד ללימודי תואר שני במסלול מחקרי או מסלול ישיר לדוקטורט.
* אסמכתא על אישור תוכנית המחקר )התזה( של המועמד/ת.
* תקציר קורות חיים.
* שתי המלצות מאנשי סגל בכירים שלימדו את המועמד/ת בתואר ראשון.

במידת האפשר יוגשו המלצות של אנשי סגל מהמוסד בו לומד המועמד לתואר שני.

1. התיקים יוגשו באמצעות המערכת הממוחשבת.

ב. **המועד האחרון להגשת מועמדים/ות לתוכנית על ידי המוסדות הוא עד ליום**

**15.9.2022.**

ג. המוסדות יקבעו לוחות זמנים פנימיים לצורך הגשת המועמדים/ות עד לתאריך שלעיל ולוחות זמנים אלה מחייבים את המועמדים/ות.

1. **תהליך השיפוט ובחירת הזוכים/ות**
2. ועדת שיפוט שתמונה ע"י הות"ת תבחן את תיקי המועמדים/ות ותבחר את הזוכים/ות במלגות על בסיס קריטריונים של מצוינות אקדמית: הישגים לימודיים בתואר הראשון, פוטנציאל אקדמי לסיום לימודי התואר השני המחקרי והמשך לימודים לתואר שלישי ואף השתלבות בסגל האקדמי בעתיד. כמו כן יילקחו בחשבון קריטריונים נוספים כגון אישיות המועמד/ת (מנהיגות, יוזמה וכו'), נסיבות מיוחדות ותרומה לקהילה ולחברה (כפי שיבואו לידי ביטוי בהמלצות על המועמד/ת).
3. המשך מתן המלגה לשנה השנייה של התואר השני מותנה בקבלת דיווח אקדמי על שנת הלימודים הראשונה והמלצה של מנחה המלגאי/ת להמשך מענק המלגה לשנה נוספת.
4. מלבד גיבוש המלצת רשימת הזוכים/ות במלגות, תגבש הוועדה ככל הניתן גם רשימת עתודה מדורגת של שני מועמדים/ות, למקרה שעד 2 זוכים/ות לא יממשו את זכאותם/ן למלגה.
5. **תנאי קבלת המלגה**

מתן המלגה מותנה בעמידה בתנאים הבאים:

א. על הזוכים/ות במלגה ללמוד בהיקף מלא.

ב. המלגאים/יות יוכלו לעבוד בתקופת המלגה בעבודות שונות בהיקף שלא יעלה על 8 שעות עבודה שבועיות, ובתנאי שהעבודה רלוונטית לתחום הלימודים/מחקר ובאישור בכתב ממנחה עבודת הגמר.

ג. המועמדים/ות למלגה יהיו בעלי תואר ראשון ממוסד ישראלי אשר מוכר ע"י המועצה להשכלה גבוהה.

ד. המועמדים/ות סיימו את שנת הלימודים הראשונה של התואר השני בציון ממוצע של לפחות 85, ותוכנית המחקר שלהם )תזה( אושרה. ה. על מנת להבטיח מניעת כפל תקצוב, במקרים בהם זכה/תה הדוקטורנט/ית במלגות ובמענקים שמקורם בתקצוב ציבורי בנוסף למלגה זו, יהיה על הסטודנט/ית לבחור בין מלגה זו או מקורות אחרים. ועדת השיפוט שומרת לעצמה את הזכות לבחון את המקורות הנוספים, במטרה למנוע כפל תקצוב. האוניברסיטאות מתבקשות לפרט בטופס המועמדות את מלוא המידע הרלוונטי בנושא זה.

**4. נהלי דיווח ותשלום**

בתום כל שנה אקדמית, ולא יאוחר מיום ה- 15 ביולי, יוגשו לות"ת, ע"י המוסד הדיווחים הבאים:

**א. דיווח אקדמי -**

על התקדמות בלימודים של המלגאי/ת בליווי גיליון ציונים והמלצת המנחה להמשך הענקת המלגה לשנה השנייה.

**ב. דיווח כספי -**

האוניברסיטה תגיש דיווח כספי לקראת סוף השנה האקדמית בהתאם להנחיות שיישלחו מאגף התקצוב של ות"ת.

על סמך דיווחים אלה תעביר ות"ת לאוניברסיטאות בסוף השנה את כספי המלגות בגין אותה שנה.